text:  Po druhom pozretí som si Súboj Titanov užil podstatne viac, ako prvý krát. Je to v podstate veľmi svižný film, tá niečo vyše hoďka a pol ubehla rýchlo ani som sa nenazdal. Ako remake nie je film príliš hodnotný a negatívnejšie kritiky chápem. Skúsil som si iba užiť veľkolepú fantasy akciu a fungovalo to. Dokázal som sa odpútať od originálu. Herecky nevynikal nikto, no rozhodne je tu slušné herecké obsadenie ako Neeson, Worthington, Mikkelsen či Fiennes ako hlavný záporák. Hudba je monumentálna a motív je vcelku fajn. Škorpióni aj Medusa ma potešili, no Kraken v samom závere úplne ohúril svojou monštrozitou a CGI premakanosťou. Perseus na Pegasovi pôsobil veľmi prirodzene. Akcie je celkom požehnane a myslím, že sa celkom vydarila. Tým pádom sa divák určite aspoň nebude nudiť a akcia mu trocha vynahradí obsah. Je pravda, že aj v tomto prípade vyhráva forma nad obsahom. Po druhom zhliadnutí pridávam hviezdičku. 75%
item_title: Souboj Titánů
item_directors: Louis Leterrier
item_screenwriters: Travis Beacham Phil Hay Matt Manfredi Beverley Cross
item_cast: Sam Worthington Gemma Arterton Liam Neeson Ralph Fiennes Jason Flemyng Alexa Davalos Mads Mikkelsen Luke Evans Izabella Miko Liam Cunningham Hans Matheson Ashraf Barhom Nicholas Hoult Vincent Regan Polly Walker Luke Treadaway Pete Postlethwaite Elizabeth McGovern Rory McCann Alexander Siddig Kaya Scodelario Tamer Hassan Danny Huston Jamie Sives Jane March Natalija Vodjanova Charlotte Comer Martin McCann William Houston Agyness Deyn Ian Whyte Nina Young Nathalie Cox Otto Farrant Ross Mullan Paul Warren Sinead Michael Stephen Armourae Geoffrey Beevers Katrina Vasilieva Mouloud Achour Tine Stapelfeldt